पणजीः कला अकादमी वतीन घेतिल्ल्या विभागीय महिला भजन सर्त केंद्र. क्र. 3 आनी 4चो निकाल जाहीर केलो. ह्या केंद्रांतल्यान कण्व क्रिएशन, काणकोण, श्री शिव समर्थ सांस्कृतीक मंडळ, वास्को, श्री साई दिगंबर महिला भजनी मंडळ, आसगांव-बार्देस आनी श्री नागेश महारुद्र भजनी मंडळ, कुडका-तिसवाडी हे पंगड राज्यपांवड्या वेले सर्ती खातीर पात्र थारल्यात. राज्य पांवड्या वेली भजनी सर्त ता. 14 ऑगस्टाक सकाळीं 10 वरां सावन राजीव गांधी कला मंदिर, फोंडें हांगा जातली.
 केंद्र क्र. 3ची सर्त ता. 7 आनी 8 जुलयाक मिनी सभाघर, रविंद्र भवन, वास्को हांगा जाली. ह्या केंद्राचेर पयलें इनाम कण्व क्रिएशन, काणकोण, दुसरें इनाम श्री शिव समर्थ सांस्कृतीक मंडळ, वास्को आनी तिसरें इनाम श्री तिरुपती बालाजी सांस्कृतीक संस्था, हेडलॅण्ड सडा-वास्को हांकां फावो जालें. श्री लक्ष्मीनारायण भजनी मंडळ, हेडलॅण्ड सडा-वास्को, पार्वती महिला मंडळ, श्रीस्थळ-काणकोण आनी गोपाळ कृष्ण सेल्फ हॅल्प ग्रुप, कासावली हांकां उमेद वाडोवपी इनाम फावो जालें. उत्कृश्ठ गायना खातीर (पयलो अभंग) दक्षा सतीश परब(श्री शिव समर्थ सांस्कृतीक मंडळ, वास्को), उत्कृश्ठ गायना खातीर (दुसरो अभंग) पद्मा दिलीप भट (कण्व क्रिएशन, काणकोण) हांकां दिलें. सेजल सगूण नायक (श्री तिरुपती बालाजी सांस्कृतीक संस्था, हेडलॅण्ड सडा-वास्को) हांकां उत्कृश्ठ गवळण/भारुड गायना खातीर इनाम फावो जालें. जाल्यार उत्कृश्ठ पखवाज खातीर स्नेहा संतोष नार्वेकार(श्री रुमडेश्वर दत्तात्रय भजनी महिला मंडळ, रुमडावाडा-वास्को) हांची निवड जाली. तशेंच आर्या काणकोणकार (पार्वती महिला मंडळ, श्रीस्थळ-काणकोण) हांकां पेटये खातीर इनाम भेटयलें. ह्या केंद्राचेर दामोदर हेदे, संदीप सावळ आनी सदानंद नायक हांणी परीक्षण केलें.
 ता. 9 आनी 10 जुलयाक श्री नागेश महारुद्र पंचायतन संस्थान सभाघर, कुडका तिसवाडी हांगा घेतिल्ल्या केंद्र क्र. 4वेले भजन सर्तींत पयलें इनाम श्री साई दिगंबर महिला भजनी मंडळ, आसगांवां-बार्देस, दुसरें श्री नागेश महारुद्र भजनी मंडळ, कुडका-तिसवाडी आनी तिसरें इनाम श्री साईनाथ महिला भजनी मंडळ, भोमा-फोंडें हांकां जालें. प्रतीक कला प्रोडक्शन, मौळा भाटी-तिसवाडी, श्री सटी कला सांस्कृतीक महिला मंडळ, खोर्जुवें-बार्देस आनी श्री सातेरी नागझरकार महिला भजनी संघ, भोमा-फोंडें हांकां उमेद वाडोवपी इनाम फावो जालें. उत्कृश्ठ गायनाचें इनाम (पयलो अभंग) मृणाली यशवंत सावंत (श्री साई दिगंबर महिला भ. मं. , आसगांव-बार्देस) हाका, जाल्यार उत्कृश्ठ गायनाचें इनाम (दुसरो अभंग) वैशाली हरिचंद्र काणकोणकार (श्री नागेश महारुद्र भ. मं. , कुडका-तिसवाडी) हांकां भेटयलें. श्रेया नायक(प्रतीक कला प्रोडक्शन, मौळा भाटी-तिसवाडी) हाका उतकृश्ठ गवळण/भारुडगायना खातीर इनाम भेटयलें. उत्कृश्ठ पखवाज वादना खातीर विधी विश्वास मापारी (श्री साई दिगंबर महिला भ. मं. , आसगांव-बार्देस) हांची निवड जाली. तशेंच तन्वी कुमार गांवस (श्री ब्राम्हणदेव संस्कृतिक कला मंडळ नेवरा-तिसवाडी) हाका पेटी साथ दिल्ले खातीर इनाम भेटयलें. ह्या केंद्राचेर श्रीपाद नायक गावणेकार, विनोद आर्लेकार आनी प्रसाद कळंगुटकार हांणी परीक्षणाची जापसालदारी सांबाळ्ळी.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 